KABALA piirkonna mälumängu seeriavõistluse

# j u h e n d

# 36 hooaeg 2020-2021

**Eesmärk:**

1) pakkuda elanikele võimalust võistelda mälumängus

2) selgitada välja parimad mälumängu võistkonnad

**Aeg ja koht**:

Võistlushooaeg on novembrikuust kuni aprillikuuni ( kuus korda)

Esimene voor november 2020 jäi ära

Teine voor detsember 2020 jäi ära

Kolmas voor 21. jaanuar 2021

Neljas voor 18. veebruar 2021

Viies voor 18. märts 2021 ja

Kuues ehk viimane voor 15. aprill 2021

Mängud toimuvad Kabala rahvamajas, algusega kell 18.00.

## Juhtimine ja korraldamine

Võistlusi viib läbi Kabala Kultuuri ja Spordi Selts koostöös Kabala Rahvamajaga. Küsimused koostab Mati Roosmaa ja mälumängu juhib Rein Liivik.

Iga voor koosneb kolmekümnest küsimusest, mis haaravad sporti, variat, kunsti, muusikat ja loodust.

**Osavõtjad:**

Osa võivad võtta kõik vabalt moodustatud neljaliikmelised võistkonnad.

**Võitja selgitamine:**

Iga vooru järgi selgitatakse selle mängu võitja. Kohapunkte antakse: I koht 10 punkti, II koht 9 punkti. III koht 8 punkti jne.

Kuuest mängitavast voorust läheb üldvõitja selgitamiseks arvesse viie parema vooru kohapunktid.

Punktide võrdsuse korral määrab paremuse suurimate kohapunktide arv.

**Autasustamine:**

Kolme parimat võistkonda autasustatakse meenetega.

**Majandamine:**

Võistluste läbiviimisega seotud kulutused kaetakse Kabala Kultuuri ja Spordi Seltsi ja Kabala rahvamaja eelarvest.

## Üldiselt

Kõik antud juhendis määratlemata küsimused lahendavad võistluste korraldajad võistluspaigas.

Mälumängu tulemused pannakse üles Türi valla kodulehel.

Kabala Kultuuri ja Spordi Selts, Türi Kultuurikeskus - Kabala Rahvamaja